**SEGÍTŐ TÁRSULÁS ALAPÍTVÁNY**

## **ALAPÍTÓ OKIRATA**

## **I.**

## Alulírott Alapító jelen okirat aláírásával tartós és közérdekű célra Alapítványt hoz létre.

Az Alapítvány jelen alapító okiratban meghatározott célok elérésével segíti a Pápakörnyéki Önkormányzatok Feladatellátó Társulásához tartozó települések hátrányos helyzetű, nehéz sorsú vagy rendkívüli élethelyzetbe került személyek körét.

**II.**

**Alapító**

Pápakörnyéki Önkormányzatok Feladatellátó Társulása 8542 Vaszar, Fő u. 29.

Alapítói jogok gyakorlója: Pápakörnyéki Önkormányzatok Feladatellátó Társulásának Társulási Tanácsa – képviseletében eljár a Társaulás mindenkori elnöke, jelenleg Varga Péter

**III.**

**Az Alapítvány neve, címe**

 1.Az alapítvány neve: **Segítő Társulás Alapítvány**

1. Az alapítvány címe: **8500 Pápa, Csáky László u. 12.**

 **IV.**

**Az Alapítvány célja, feladatai**

1. **Az Alapítvány célja:** olyan tevékenység folytatása, amelynek során a Pápakörnyéki Önkormányzatok Feladatellátó Társulásához tartozó településeken élő hátrányos helyzetű, ill. nehéz élethelyzetbe került személyek hatékony megsegítése történik.
2. **Az Alapítvány a céljának elérése érdekében a következő tevékenységeket végzi különös tekintettel:**

a) hátrányos helyzetű gyermekek,

b) aktív korú, nehéz életkörülmények között élő

c) időskorúak, vagy tartós betegséggel küzdők megsegítése.

Ennek keretében

* Szabadidős tevékenységek, mozgó játszóházak kézműves foglalkozások szervezése és lebonyolítása (a résztvevők utaztatása a környező településekről, ill. településekre, a foglalkozáshoz szükséges eszközök, alapanyagok megvásárlása, szükség esetén terem bérlése)
* Adományok gyűjtése és kiközvetítése (magánszemélyek, vállalkozók, különböző szervezetek felajánlásainak az átvétele, szükség esetén a tárolása, rászoruló személyekhez kiközvetítése, szükség esetén a szállítás megszervezése, az ezzel járó költségek viselése),
* Nehéz sorsú családok gyermekeinek segítségnyújtás az iskolakezdésben (tanszerek iskolai felszerelések vásárlása, esetleges felajánlások kiközvetítése),
* Hátrányos helyzetű családok személyi higiénéjének a megőrzése a tisztítószerekhez, ill. a tisztálkodó szerekhez jutás elősegítése (az alapvető tisztálkodási szabályok betartása érdekében tisztálkodó szerek vásárlása, ill., a lakás tisztán tartásához szükséges eszközök és vegyszerek megvásárlása, szakember keresése, munka megszervezése, a munkálatokkal járó költség megtérítése, betegség esetén gyógyszerek kiváltása, gyógyászati segédeszközhöz jutás elősegítése)
* Táborok szervezése lebonyolítása (gyermekek utaztatása, sporteszközök vásárlása, élelmiszervásárlás, játékeszközök vásárlása.)
* Ünnepkörökhöz kapcsolódó rendezvények, játszóházak szervezése, lebonyolítása (foglalkozáshoz szükséges eszközök megvásárlása, résztvevők utaztatása
* Rendkívüli élethelyzetbe került személyek segítése (téli időszakban tüzelő vásárlása és a szállítás költségeinek a megtérítése, tartós élelmiszer vásárlása és a családhoz szállítása, évszaknak megfelelő ruházathoz jutás elősegítése, szükség estén vásárlása).

**V.**

**Az Alapítvány céljára kirendelt vagyon és felhasználása**

1. Az Alapítvány alakulásakor vagyona 300.000-Ft, melyet az alapító az alapítvány számára megnyitott számlára köteles befizetni ezen alapító okirat aláírását követő 3 (három) napon belül.

 2. Az Alapítvány határozatlan időre létesül.

1. Az Alapítvány nyitott. Csatlakozhat hozzá bármely magán- és jogi személy, beleértve magánszemélyek társaságát is. A csatlakozni kívánók jogosultak – az Alapítvány céljaival egyező - javaslatot tenni adományok egészének, vagy részének célirányos felhasználására, de tudomásul veszik, hogy a felvétel elfogadásáról a kuratórium dönt. A csatlakozó tudomásul veszi, hogy a csatlakozással nem válik jogosulttá alapítói jogok gyakorlására.
2. Az alapítvány jogosult gyűjtési akciókkal, alapítványi csatlakozások elfogadásával és az alapítói vagyon kamathozadékaival bevételre szert tenni. Az alapítvány fent megjelölt induló vagyona növekedhet befizetésekkel, magánszemélyek, jogi személyek, illetve jogi személyiséggel nem rendelkező csatlakozók készpénzes és természetbeni hozzájárulásaival, az alapítvány rendelkezésére álló vagyoni eszközök hozadékaival, valamint a kezelő szerv gazdálkodásának eredményével. Az alapítvány támogatása történhet készpénzzel, illetve az alapítványi célok elérését közvetlenül segítő szolgáltatások, vagyontárgyak felajánlásával. A bevétel az alapítvány céljainak kiteljesítését szolgálja.
3. Az Alapítvány vállalkozói tevékenységet nem folytat.
4. Az Alapítvány vagyona a célokban megfogalmazott tevékenységekre támogatás formájában, valamint az Alapítvány működésével kapcsolatosan felmerülő költségekre használható fel.Az alapítvány vagyonát képezik az alapítói tőke, a későbbiek során a cél szerinti tevékenység folytatásából származó bevételek, a vagyonjövedelem, az eszközök befektetésének bevétele, adomány, támogatás, pályázati bevétel, egyéb bevételek. Az Alapítvány vagyona felhasználható az Alapítvány céljainak elérése érdekében. Az Alapítvány vagyonának felhasználása történhet pályázat kiírásával, ösztöndíjat nyújthat, tárgyi eszközt adhat át, támogathatja a benyújtott egyedi kérelmeket, biztosíthat költségtérítést a kuratórium döntése szerint.

**VI.**

**Az Alapítvány kuratóriuma**

 1. Az Alapítvány legfőbb döntéshozó, képviselő és vagyonának kezelő szerve a **Kuratórium.**

1. A kuratórium tagjait az alapító kéri fel **határozatlan** időre, mely megbízás csak indokolt esetben vonható vissza. Indokolt esetnek minősül különösen, amennyiben a jelen okiratban megjelölt – megválasztásához kötött tisztsége – megszűnik. A kuratórium elnöke a Pápakörnyéki Önkormányzatok Feladatellátó Társulása képviselője.
2. A kuratórium gondoskodik az alapítványi célok megvalósításáról. Az Alapítvány vagyonát a kuratórium kezeli.
3. A kuratórium szükség szerint, de legalább évente ülésezik.

5. A kuratórium létszáma: 3 fő, első tisztségviselői:

***Elnök:***

név: **Varga Péter**

 an.:  **Czum Erzsébet,** szül. idő: **1977. 10. 29.** szül. hely**: Pápa**

lakcím: **8542 Vaszar, Kossuth u. 3**

 szem. ig. szám: **779532PA**

***Tagok:*** A ***Pápakörnyéki Önkormányzatok Feladatellátó Társulásának*** pénzügyi bizottságának elnöke aki egyben az Alapítvány Elnökhelyettesi tisztségét is betölti.

 név: **Stankovics Ferenc**

 an.: **Ping Anna,** szül idő: **1948.08.12.** szül hely: **Pápakovácsi**

lakcím: **8591 Nóráp, Kossuth u. 13.**

 szem. ig. szám: **507272PA**

 A ***Pápakörnyéki Önkormányzatok Feladatellátó Intézmény vezetője***

 név: **Svasticsné Hegedüs Henriett**

 an.: **Fülöp Mária**, szül idő: **1973. 10. 30.**  , **szül**. hely: **Pápa**

lakcím: **8581 Bakonyjákó, Rákóczi Ferenc utca 32/A**

 szem. ig. szám: **869543 KA**

A kuratórium elnökét az Alapító jelöli ki.

Az Alapítvány képviselői: *a Kuratórium elnöke és elnökhelyettese, önálló aláírási joggal. Az Alapítvány bankszámlája felett rendelkezési joga az Alapítvány képviselőinek önállóan van.*

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

6. A kuratóriumi tagság megszűnik:

a) a tag lemondásával,

b) a tag halálával,

c) a VI. 2. pont szerinti visszahívásával.

A Kuratórium dönt a pénz és más alapítványi tulajdonban lévő eszközök alapítványi célnak megfelelő felhasználásáról, a támogatandó tevékenységekről és a támogatás mikéntjéről, illetve mértékéről.

A Kuratórium határozathozatalában nem vehet részt az a személy, aki, vagy akinek közeli hozzátartozója, élettársa (a továbbiakban együtt: hozzátartozó) a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

A Kuratórium jogköre továbbá saját működési rendjének kialakítása.

1. A kuratóriumi ülés összehívását bármelyik kuratóriumi tag kezdeményezheti. Az ülések összehívása a napirendi pontok megjelölésével írásban történik. A napirendi pontokat illetően bármelyik kuratóriumi tag javaslatot tehet szóban, vagy írásban. Szabályszerűnek akkor minősül az összehívás, ha a tagok az ülésről legalább nyolc nappal az ülés időpontját megelőzően, írásban értesülnek.

A kuratórium ülései a kuratórium székhelye szerinti helyiségben kerülnek megtartásra. A kuratórium ülései nyilvánosak, ettől a kuratórium egyhangú határozattal különösen indokolt esetekben (titoksértés, személyiségi jogvédelem) eltérhet, és zárt ülést rendelhet el. A kuratórium döntéseit nyílt szavazással, egyszerű szótöbbséggel hozza, szavazategyenlőség esetén a javaslatot elvetettnek kell tekinteni.

A kuratórium akkor határozatképes, ha a határozathozatalnál legalább két tag jelen van. A kuratórium csak olyan kérdésben hozhat döntést, mely a meghívóban, a napirendi pontok között szerepelt, kivéve, ha valamennyi kuratóriumi tag jelen van és mindegyik hozzájárul ahhoz, hogy más kérdésben is döntés szülessen.

Az Alapítvány pénzügyi és anyagi tevékenységéért, kötelezettség-vállalásaiért vagyona mértékéig felel.

8. Az Alapítvány köteles éves beszámolót készíteni. Az éves beszámolót a kuratórium egyszerű szótöbbséggel hagyja jóvá. Az éves beszámoló jóváhagyását követően megjelenésre kerül a Pápakörnyéki Önkormányzatok Feladatellátó Társulásának honlapján a [www.pofet.hu](http://www.pofet.hu/) weboldalon.

9. A kuratórium üléséről jegyzőkönyvet kell készíteni, amely tartalmazza:

*a)* az ülés helyét;

*b)* időpontját;

*c)* a megjelent tagok nevét;

*d)* a meghívottak nevét, megjelenésük tényét;

*e)* a javasolt, elfogadott és tárgyalt napirendi pontokat;

*f)* az előterjesztéseket;

*g)* az egyes napirendi pontokhoz hozzászólók nevét, részvételük jogcímét, a hozzászólásuk, továbbá az ülésen elhangzottak lényegét;

*h)* a szavazásra feltett döntési javaslat pontos tartalmát;

*i)* a döntéshozatalban résztvevők számát;

*j)* a döntésből kizárt tag nevét és a kizárás indokát;

*k)* a szavazás számszerű eredményét;

*l)* a hozott döntéseket.

A kuratórium döntéseit határozattal hozza.

A kuratórium határozatainak megjelölése évenként 1-től kezdődően folyamatos sorszámmal, az ülés időpontját jelölő hónap (római számmal) és nap (arab számmal) zárójelben való feltüntetésével történik az alábbiak szerint:

**Segítő Társulás Alapítvány Kuratóriuma**

**sorszám ……./ …… év (… hónap …. nap) határozat**

10. A kuratórium döntéseit a döntés időpontját követő két héten belül írásban közli az érintettekkel, valamint az Alapítvány székhelyén, hirdetőtáblán kifüggeszti.

Az Alapítvány működésével kapcsolatosan keletkezett iratokba előzetes egyeztetés után az Alapítvány székhelyén bárki betekinthet, arról saját költségére másolatot készíthet.

Az Alapítvány működésének módját, szolgáltatásainak igénybevételének módját és a beszámolói közléseit úgy hozza nyilvánosságra, hogy az Alapítvány székhelyén hirdetőtáblára kifüggeszteni.

11. Halaszthatatlan esetben a kuratórium elnöke alkalmanként 10.000 Ft-összeghatárig dönthet az alapítvány céljaival összefüggő támogatás megállapításáról. E döntésről a kuratórium soron következő ülésén írásban tájékoztatja a kuratórium tagjait.

12. A kuratórium tagjai munkájukat ingyenesen látják el.

**VII. Vegyes rendelkezések**

Az Alapítvány közvetlen politikai tevékenységet nem folytat, szervezete pártoktól független, azoknak anyagi támogatást nem nyújt, országgyűlési és megyei- fővárosi önkormányzati képviselőjelöltet nem állít, és nem támogat és ezeket a jövőre nézve is kizárja.

Az Alapítvány megszűnésére a Polgári Törvénykönyv III. könyv 402-404 §-ában foglalt rendelkezések az irányadóak. Az Alapítvány esetleges megszűnése esetén az Alapítvány vagyona – a hitelezők kielégítése után – hozzájárulása mértékéig az Alapítót illeti meg, a további fennmaradó vagyont az Alapítvány céljaihoz hasonló célra kell fordítani, és erről a nyilvánosságot megfelelően tájékoztatni.

Jelen alapító okiratban nem szabályozott kérdésekben a 2013. évi V. tv. (Ptk.) valamint a 2011. évi CLXXXI. törvény rendelkezései szerint kell eljárni.

Az Alapítvány jogi személy. Jelen Alapítvány a Veszprémi Törvényszék által történő nyilvántartásba vétellel jön létre. A nyilvántartásba vétel nem tagadható meg, ha az alapító okirat a vonatkozó jogszabályokban meghatározott feltételeknek megfelel. Az Alapítvány tevékenységét a nyilvántartásba vételről szóló végzés jogerőre emelkedése napján kezdheti meg.

Az Alapítvány működése felett az ügyészség – a Ptk.-ban meghatározott eltérésekkel - az ügyészségről szóló törvény rendelkezései szerint törvényességi ellenőrzést gyakorol. A törvényességi ellenőrzés nem terjed ki az olyan ügyekre, amelyekben egyébként bírósági vagy közigazgatási hatósági eljárásának van helye.

Alapító jelen Alapító Okiratot, mint akaratával mindenben egyezőt - a jelen volt és alább írt tanúk előtt – jóváhagyólag aláírta.

Kelt: Pápa, 2014. december

|  |  |  |
| --- | --- | --- |
|  |  | Pápakörnyéki Önkormányzatok Feladatellátó Társulása képv.: |
|  |  |   alapító |
| Előttünk, mint tanúk előtt: |  |  |
| ................................................ |  |  |
| aláírás |  |  |
| név: .......................................... |  |  |
| lakcím: ....................................... |  |  |
| szem. ig. szám: ............................. |  |  |
|  |  |  |
| ....................................................... |  |  |
| aláírás |  |  |
| név: .......................................... |  |  |
| lakcím: ....................................... |  |  |
| szem. ig. szám: ............................. |  |  |